Kristo Käärmann

Kristo Käärmann (sündinud 3. augustil 1980) on Eesti ettevõtja, kes tegutseb peamiselt finantsteenuste valdkonnas ja on ettevõtte Wise kaasasutaja (koos Taavet Hinrikusega). 

Käärmann jõudis 2022. aastal esimese eestlasena majandusajakirja Forbes miljardäride edetabelisse. Teda on nimetatud jõukaimaks eestlaseks. Ajalehe The Times koostatud edetabelis "Sunday Times Rich List 2023" oli ta 156. kohal ja tema vara väärtuseks hinnati seal 1,134 miljardit naela ehk 1,303 miljardit eurot.Carl-Robert Puhm. Käärmann ja Hinrikus kerkisid Briti rikaste edetabelis jõudsalt ettepoole Postimees Majandus, 23.05.2023.

Enne Wise'i asutamist 2010. aastal töötas ta konsultandina ettevõtetes Deloitte, EGeen ja PricewaterhouseCoopers.

Kristo Käärmann on lõpetanud Tallinna Inglise Kolledži ja 2006. aastal Tartu Ülikooli magistriõppe informaatika erialal.

 Seotud ettevõtted 
Kristo Käärmanniga seotud ettevõtted (ettevõtted, kus ta omab olulist osalust või kuulub juhatusse).

Eestis kuulub Kristo Käärmann kahe ettevõtte juhatusse:

 Wise Payments Limited Eesti filiaal (registreeritud 24. aprill 2013)
 Kotilda OÜ (registreeritud 5. detsember 2019)

Suurbritannias on Kristo Käärmann seotud 10 ettevõttega:
+Ettevõtte nimiEttevõtte tegevusvaldkondRoll ettevõttesAmetisse asumise aegWISE PLCValdusettevõteTegevjuht28. aprill 2021WISE INVESTMENTS HOLDINGS LTDValdusettevõteTegevjuht24. veebruar 2021WISE FINANCIAL HOLDINGS LTDValdusettevõteTegevjuht22. veebruar 2021WISE PAYMENTS LIMITEDFinantsvahendusteenuse osutamineTegevjuht31. märts 2010TINV LTDFinantsvahendusteenuse osutamineTegevjuht26. märts 2019TINV NOMINEES LTDValdusettevõteTegevjuht7. mai 2021PARROT 1 LTDFinantsvahendusteenuse osutamineTegevjuht1. veebruar 2021PARROT 2 LTDMajandustegevus on peatunudTegevjuht18. veebruar 2021PARROT 3 LTDMajandustegevus on peatunudTegevjuht26. veebruar 2021PARROT 4 LTDFinantsvahendusteenuse osutamineTegevjuht7. mai 2021

 Tunnustus 
 2015 Valgetähe V klassi teenetemärk

Isiklikku
Tema abikaasa on pesudisainer Kriss Soonik-Käärmann. 2014. aastal abiellunud paaril on kaks poega (sündinud 2019 ja 2023).Anna-Maria Veidemann-Makko. Dünastia täienes! Kriss Soonik-Käärmann tõi ilmale teise poja: „Kui esimene kord oli sprint, siis nüüd maraton.“ Õhtuleht.ee, 24.01.2023.

 Viited 

Kategooria:Eesti ettevõtjad
Kategooria:Valgetähe V klassi teenetemärgi kavalerid
Kategooria:Sündinud 1980